सरिस्का की तर्ज पर विदेशों में बसाए जाएंगे बाघ
सरिस्काअभयारण्य के सरिस्का पैलेस होटल में शुक्रवार को वाइल्ड लाइफ पर दो दिवसीय कार्यशाला का समापन हुआ। इसमें 20 देशों के 40 से अधिक प्रतिनिधियों ने भाग लिया। सरिस्का के सीसीएफ आर.एस. शेखावत ने प्रतिनिधियों को बाघ विहीन हुए सरिस्का में दुबारा से बाघ बसाने की प्रक्रिया के जानकारी दी तो विदेशी प्रतिनिधियों ने अपने देशों में इसी तर्ज पर बाघ बसाने की बात कही। विदेशी प्रतिनिधि इंडोनेशिया के अनवर ने बताया कि हमारे यहां करीब तीन सौ बाघ है। परंतु सरिस्का से सीखा है कि किस तरह मानव के जंगल में रहते हुए बाघों को बचाया जा सकता है। वहीं मलेशिया के मार्क ने बताया कि सरिस्का ने पूरे विश्व में बाघों को दुबारा से बसाने का काम किया है। यह इस प्रकार कर पहला अभयारण्य है। इस तकनीक को हमारे देश में भी अपनाया जाएगा।
पूरी दुनिया में होगी बाघों को बढ़ाने की कोशिश
डब्ल्यूडब्ल्यू आई एप के निदेशक सजल बोरा ने बताया कि सेमिनार में किस तरह से बाघों का विस्तार किया जाए, उनके विकास के लिए किन संसाधनों की आवश्यकता होगी, किस तरह के मौसम में बाघों का कुनबा किस तरह से सुरक्षित रहेगा, उनके विकास के लिए कहां से क्या, किस तरह की सुविधाएं ली जाएंगी आदि पर चर्चा हुई। प्रतिनिधि मंडल सरिस्का के बारे में जानकारियां जुटाकर जा रहा है। यहां के आधार पर अपने देश में बाघों के कुनबे को बढ़ाने के प्रयास किए जाएंगे।
थानागाजी. दो दिवसीय कार्यशाला में मौजूद 20 देशों के प्रतिनिधि।
bho_Deva hin_Deva hin_Deva hin_Deva hin_Deva